VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

10.számú


RENDKÍVÜLI  NYILVÁNOS  ÜLÉS 

JEGYZŐKÖNYV

HATÁROZATAI
118/2008. (XII.18.) kt. határozat:




A 2008. december 18-ai rendkívüli nyilvános ülés napirendjének 


             elfogadása

119/2008. (XII.18.) kt. határozat:




A Körjegyzőség munkájáról szóló beszámoló elfogadása.

120/2008. (XII.18.) kt. határozat:




A Körjegyző 2008. évi teljesítménykövetelményeinek teljesítéséről




szóló értékelés elfogadása.

121/2008. (XII.18.) kt. határozat:




A Körjegyzőség 2009. évi költségvetési koncepciójának elfogadá-




sa.

122/2008. (XII.18.) kt. határozat:




A Társulási Tanács munkájáról szóló beszámoló elfogadása.

10.sz. 

J E G Y Z Ő K Ö N Y V

Készült a Vörs Községi Önkormányzat Képviselő-testületének 2008. december 18-án 17,00 órakor a Községháza tanácstermében  (8711. Vörs, Alkotmány u.29.) rendkívüli megtartott nyilvános üléséről.

Jelen vannak:  Farkas László polgármester



Futó Péter képviselő



Nagy Tamás képviselő



Simon György képviselő



Szekeres Zoltán képviselő



Varga Árpád alpolgármester

Tanácskozási joggal jelen van:   Török Csilla körjegyző

Farkas László polgármester köszönti a megjelenteket, megállapítja, hogy a testület rendkívüli nyilvános ülése határozatképes, az ülést megnyitja. Tájékoztatja a testület tagjait, hogy mivel a délután Balatonszentgyörgyön megtartott együttes testületi ülésen, ahol jelen voltak Balatonszentgyörgy, Hollád és Tikos Önkormányzatának Képviselő-testületei nem tudtak megjelenni,  jelezte a Balatonszentgyörgyi polgármester felé, hogy vörsi képviselő-testület nem lenne határozatképes, mivel a vörsi testületi tagok egy része jelezte munkahelyi elfoglaltságát,  ezért nem jelennek meg ott,  hanem a mai napon 17,00 órakor a vörsi testület megtárgyalja ugyanazokat a napirendi pontokat, amelyeket az együttes ülésen tárgyaltak volna. 
Javaslatot tesz az ülésen tárgyalandó napirendi pontokra.
A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

118/2008./XII.18./kt.határozat:
Vörs Község Önkormányzatának Képviselő-testülete a 2008. december 18-ai rendkívüli nyilvános ülésen az alábbi napirendet tárgyalja:

1) Beszámoló a Körjegyzőség munkájáról.


Előadó: Török Csilla körjegyző

2) A 2009. évi teljesítmény-követelmények meghatározása.


Előadó: Török Csilla körjegyző

3) A Körjegyzőség 2009. évi költségvetési koncepciója.


Előadó: Török Csilla körjegyző

4) Beszámoló a Társulási Tanács munkájáról.


Előadó: Nagy Lajos Társulási Tanács elnöke

Határidő: azonnal

Felelős:   Farkas László polgármester

1) Napirend tárgyalása:

Beszámoló a Körjegyzőség munkájáról

Előadó: Török Csilla körjegyző

(Írásos előterjesztés a jegyzőkönyv mellékletét képezi.)

Török Csilla körjegyző:
Bevezetésre került az ügyfélfogadási idő. Amikor be tudjuk zárni az ajtót, akkor tudunk munkát végezni, de amint kinyílik az ajtó rögtön bejönnek. Ez nem azt jelenti, hogy az ügyfélfogadási időn kívül érkezett vidéki ügyfeleket nem szolgáljuk ki. Próbáljuk betartani az ügyfélfogadási időt, ami nem mindig sikerül.

A Képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

119/2008./XII.18./kt.határozat:
Vörs  Község Önkormányzatának Képviselő-testülete a Körjegyzőség 2008. évi tevékenységéről szóló beszámolót elfogadják.

Határidő: azonnal

Felelős:   Farkas László polgármester

2) Napirend tárgyalása:

A 2009. évi teljesítmény-követelmények meghatározása

Előadó: Török Csilla körjegyző

(Írásos előterjesztés a jegyzőkönyv mellékletét képezi.)

A Képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

120/2008./XII.18./kt.határozat:
Vörs Község Önkormányzatának Képviselő-testülete Török Csilla körjegyző teljesítménykövetelményeinek értékeléséről szóló, a megállapodás alapján egyéb munkáltatói jogkört gyakorló Balatonszentgyörgy Község Polgármestere által előterjesztett ismertetőt elfogadják, és megállapítják, hogy a körjegyző a számára 2008. évre előírt munkaköri és egyéni teljesítménykövetelményeit teljesítette. A képviselő-testület a 2009.évre évre a 2008.évinek megfelelő teljesítménykövetelményeket határozzák meg a körjegyző részére. 

Határidő: azonnal

Felelős:   Farkas László polgármester

3) Napirend tárgyalása:

A Körjegyzőség 2009. évi költségvetési koncepciója

Előadó: Török Csilla körjegyző

(Írásos előterjesztés a jegyzőkönyv mellékletét képezi.)

Török Csilla körjegyző ismerteti az előterjesztést. 

A Képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:
121/2008./XII.18./kt.határozat:

Vörs Község Önkormányzatának Képviselő-testülete a Balatonszentgyörgy-Hollád-Tikos és Vörs Községek Körjegyzősége 2009.évi költségvetési koncepciójában foglaltakat megismerték, megtárgyalták, amelyet a 2009.évi költségvetési tervezés alapjának tekintenek.

Határidő. azonnal

Felelős: Farkas László polgármester
4) Napirend tárgyalása:

Beszámoló a Társulási Tanács munkájáról

Előadó: Nagy Lajos Társulási Tanács elnöke

(Szóbeli előterjesztés)

Farkas László:

A napirend előadója Nagy Lajos lenne, aki a Társulási Tanács elnöke, de ő elfoglaltsága miatt nem tud részt venni az ülésen. Mivel a Társulási Tanács munkájában részt vesz Vörs község részéről, ezért a Társulási Tanács elnöke helyett szóbeli előterjesztésében tájékoztatja a testület tagjait a társulás végzett munkájáról.

A Társulási Tanács rendszeresen ülésezik. Általában az iskola költségvetésével kapcsolatos napirendet tárgyalja, minden fenntartással kapcsolatos kérdést. Ebben az évben kiemelt feladat volt az iskola, óvoda felújítási pályázatának az előkészítése. Legnagyobb feladat volt a pályázati önrész vállalásának megtárgyalása, ez is nyugvópontra jutott, a koncessziós szerződést minden önkormányzat aláírta. Reméljük, hogy a második fordulóban is nyer a pályázat, így meg tudjuk valósítani régi tervünket, az iskola, óvoda felújítást. A Társulási Tanácsra átruházott hatáskörökben a megfelelő döntéseket a Tanács meghozta, és azok végrehajtásra is kerültek. 

 Az óvoda fenntartás, valamint a Körjegyzőség működtetése tekintetében is társultak az önkormányzatok, rendszeresen megtárgyalták ugyanazokat a napirendeket annak ellenére, hogy nem működik társulási tanács, mint az iskola tekintetében, és ez utóbbi kettő tekintetében a képviselő-testületek elé tárják a polgármesterek az egyes ügyeket megtárgyalásra. 

A Képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:
122/2008./XII.18./kt.határozat:

Vörs Község Önkormányzatának Képviselő-testülete Farkas László polgármester a Társulási Tanács tagja, a Balatonszentgyörgy-Balatonberény-Hollád-Tikos és Vörs Községek Közoktatási Intézményi Társulása 2008. évben végzett munkájáról, valamint az óvodai társulás, és a körjegyzőség ügyeiben tartott megbeszélésekről szóló beszámolóját megismerte, megtárgyalta, azt elfogadja.

Határidő: azonnal

Felelős:   Farkas László polgármester
Mivel egyéb bejelentés, hozzászólás nem merült fel Farkas László polgármester a képviselő-testület rendkívüli nyilvános ülését berekeszti. 
k.m.f.t.
Farkas László








   Török Csilla
polgármester








   körjegyző
